મહારાષ્ટ્રમાં હાલમાં જ પુણે જિલ્લાના ભીમા-કોરેગાંવ ગામમાં દલિતો સામે અભૂતપૂર્વ કહેવાય એવી હિંસા જોવા મળી હતી, જેઓ ગઈ 1 જાન્યુઆરીએ દલિત સૈનિકોને શ્રદ્ધાંજલિ આપવા ભેગા થયા હતા. એ દલિત સૈનિકો 1818માં બ્રિટિશ લશ્કરનો હિસ્સો હતા અને પેશ્વાઓ વિરુદ્ધ લડ્યા હતા. દલિતો દર વર્ષે 1 જાન્યુઆરીએ આ ગામમાં ભેગા થાય છે અને વિજયદિવસ ઉજવે છે. દેશનું બંધારણ ઘડનાર ડો. બાબાસાહેબ આંબેડકરે પણ 1927માં એ ગામની મુલાકાત લીધી હતી અને તે લડાઈમાં શહીદ થયેલાઓને શ્રદ્ધાંજલિ આપી હતી.